CELEX: 62014TN0508
Language: da
Date: 2014-07-06 00:00:00
Title: Sag T-508/14: Sag anlagt den 6. juli 2014 — Gas Natural mod Kommissionen

1.9.2014   
            
            
               DA
            
            
               Den Europæiske Unions Tidende
            
            
               C 292/55
            
         Sag anlagt den 6. juli 2014 — Gas Natural mod Kommissionen
   (Sag T-508/14)
   2014/C 292/67
   Processprog: spansk
   
      Parter
   
   
      Sagsøger: Gas Natural SDG, SA (Barcelona, Spanien) (ved advokaterne F. Seijo Pérez, R. García Gómez de Zamora og M. Troncoso Ferrer)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse annulleres.
            
         
               —
            
            
               Den anfægtede afgørelse annulleres, for så vidt som den pålægger tilbagesøgning af støtten.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det foreliggende søgsmål er indgivet til prøvelse af afgørelse truffet af Kommissionen den 17. juli 2013 vedrørende den skatteordning, der gælder for visse aftaler om finansielle leasingaftaler, også kendt som den spanske leasingbeskatningsordning SA.21233 C/2011 (ex NN/2011, ex CP 137/2006).
   Søgsmålsgrundene og de væsentligste argumenter svarer til dem, der er påberåbt i sag T-401/14, Duro Felguera mod Kommissionen, sag T-700/13, Bankia mod Kommissionen og sag T-500/14, Derivados del Flúor mod Kommissionen.
   Det gøres nærmere bestemt gældende, at artikel 107 TEUF og 108 TEUF er tilsidesat, idet den påståede støtte og dens påvirkning af samhandlen mellem medlemsstaterne ikke er tillagt selektiv karakter, at artikel 107, stk. 1 TEUF, er tilsidesat, ligesom forpligtelsen til at begrunde retsakter, eftersom Asociaciones de Interés Económico (de økonomiske interessegrupper) og deres investorer kvalificeres som modtagere af den påståede støtte, at artikel 107 TEUF og artikel 108 TEUF og princippet om magtfordrejning er tilsidesat, idet den anfægtede afgørelse tager stilling til lovligheden af kontrakter mellem private operatører, ligesom retssikkerhedsprincippet, princippet om den berettigede forventning, ligebehandlingsprincippet og artikel 14 i forordning (EF) nr. 659/1999 er tilsidesat.